**נפש בנפש** הוא מוסד ללא כוונת רווח המעודד עלייה של יהודים לארץ ישראל מצפון אמריקה וארצות דוברות השפה האנגלית. הארגון, שמקיים שיתוף פעולה הדוק עם ממשלת ישראל, הוקם בשנת 2002 על ידי הרב יהושע פס וטוני גלברט. נכון לשנת 2016, עלו בעזרת נפש בנפש לארץ ישראל, כ-45,000 יהודים, לפי נתוני הארגון.

סקירה כללית
-----------

נפש בנפש הוא ארגון שהוקם בארצות הברית ומרכזו כיום בירושלים. מטרותיו הן קידום את העלייה לארץ ישראל מצפון אמריקה ומבריטניה, העלמה או צמצום המכשולים הכלכליים, המקצועיים, הלוגיסטיים והחברתיים שעומדים בפני היהודים באזורים אלו, ועזרה לביסוסם של העולים בישראל. נפש בנפש פועלת בשיתוף פעולה עם ממשלת ישראל ועם הארגונים היהודיים בכל העולם.

כמחצית מתקציב הארגון מגיע מממשלת ישראל ומהסוכנות היהודית. בנוסף, בשנת 2014 קיבל הארגון 16 מיליון ש"ח מקרן קיימת לישראל.

היסטוריה
--------

ארגון נפש בנפש הוקם לאחר שקרוב משפחה של הרב יהושע פס נרצח בפעולת טרור בישראל בשנת 2001. באופן כללי, אנשים רבים ייחלו לעלות לישראל אך לא מימשו רצון זה עקב פעולות הטרור שהתרחשו בישראל באותה התקופה, ובשל הקשיים הכלכליים שמצב זה יצר. למרות זאת, הרב יהושע פס, והפילנתרופ טוני גלברט, שהוא איש עסקים מפלורידה היו נחושים להתגבר על המכשול הזה ולהגשים לרבים את חלומם.

בקיץ 2002 מומש הרעיון כאשר יצאה לפועל הטיסה הראשונה לישראל במסגרת הארגון. בשנים שלאחר מכן, גדל הביקוש להיות חלק מהארגון, ועד לסוף 2007, עשו מעל ל-30 טיסות את דרכן מצפון אמריקה לישראל במסגרת הארגון. במאי 2006, כתגובה להתעניינות רבה מהקהילה היהודית בבריטניה בעלייה, הרחיב הארגון את שירותיו וכלל בהם גם את בריטניה. בינואר 2007, הצטרף דני אילון, לארגון כיושב-ראש עמית.  

בדצמבר 2007 - מספר הטיסות שהגיעו לישראל במסגרת הארגון הגיע ל-30.  

בינואר 2008 - הכריז הארגון על מענק מלגה לרופאים שהגיעו לישראל דרך הארגון.

הארגון, בשיתוף עם ארגון ידידי צה"ל (FIDF), בנה תוכנית מיוחדת לחיילים בודדים עולים שמטרתה סיוע בכל השלבים של הגיוס החל משלב הטרום עלייה, טרום גיוס, במהלך השירות הצבאי ועם שחרורם מצה"ל. במסגרת התוכנית, זוכים החיילים להדרכה טרם הגיוס וליווי במהלך השירות הכולל סיוע כספי, מענה רגשי ותמיכה חברתית. התוכנית אף דואגת למשפחות מלוות עבור החיילים שעזבו את משפחתם ועברו הנה כדי לשרת בצה"ל. במסגרת התוכנית נמצאים 2,500 חיילים בודדים עולים מכל העולם.

שירותי תמיכה לעלייה לארץ ישראל שסופקו על ידי נפש בנפש
-----------------------------------------------------

* סיוע כספי
* טיסות לישראל
* שירות חברתי
* שירותי תעסוקה
* מידע: אתר האינטרנט של נפש בנפש מכיל כמות מידע עצומה לכל נקודות המבט של עלייה לישראל. האתר מעודכן באופן קבוע במידע הכולל בתוכו מידע לתלמידים, משפחות ואנשים שפרשו ממשרתם. חלק מהאתר מוקדש לענייני התעסוקה, תוכניות עסקיות ועוד.

ביקורת
------

מבקרי הארגון טוענים שישנם עולים שחשים שמצוקותיהם בישראל נותרות ללא מענה. כמו כן הובעה ביקורת על רמות השכר הגבוהות של מנהלי הארגון. אנשי הסוכנות היהודית טוענים שההסכם בין "נפש לנפש" לממשלת ישראל מעביר לגוף פרטי סמכויות ממשלתיות, ושהקריטריונים לקבלת מימון ממשלתי לגופים המעודדים עליה הוגדרו מלכתחילה כך שרק הארגון "נפש ונפש" יעמוד בהם.

קישורים חיצוניים
----------------

ויקישיתוף מדיה וקבצים בנושא **נפש בנפש** בוויקישיתוף
* 

* אתר האינטרנט הרשמי של נפש בנפש (באנגלית ובעברית)
* נפש בנפש, ברשת החברתית פייסבוק

* נפש בנפש, ברשת החברתית אקס (טוויטר)

* נפש בנפש, ברשת החברתית אינסטגרם

* נפש בנפש, סרטונים בערוץ היוטיוב

* נפש בנפש, באתר פינטרסט
* נפש בנפש, דף שער בספרייה הלאומית
* אנשיל פפר, הסוכנות היהודית תוותר על עידוד העלייה מצפון אמריקה לטובת ארגון "נפש בנפש", באתר הארץ, 13 ביולי 2008
* עפרה לקס, עלייה לצורך עלייה, באתר ערוץ 7
* חיים לוינסון, אורי בלאו ומרדכי טברסקי, תחקיר: העמותה הפרטית שהפכה למונופול על העלייה מארה"ב, באתר הארץ, 19 באוקטובר 2012

הערות שוליים
------------

1. ↑  לפי נתונים אלה ממוצע העולים בשנה הוא 3,000, אך לפי הדמוגרף סרג'ו דלה-פרגולה המספר השנתי קרוב יותר ל-2,000. מקור: Satellite News and latest stories | The Jerusalem Post, www.jpost.com
2. ↑  שאול אמסטרדמסקי, חשיפה ראשונה לדו"חות קק"ל: קרקעות באזורי ביקוש ופנסיה של מיליארדים, באתר כלכליסט, 11 בנובמבר 2014.
3. ↑  חיים לוינסון, אורי בלאו ומרדכי טברסקי, העמותה הפרטית שהפכה למונופול על העלייה מארה"ב, באתר הארץ, 19 באוקטובר 2012.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007524503305171
* VIAF: 315204822
* WorldCat: viaf-315204822

 |